Document ID: 32005R1085

32005R1085
L 177/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1085/2005 НА КОМИСИЯТА
от 8 юли 2005 година
за изменение на Регламент (ЕО) № 795/2004 за определяне на подробни правила за прилагането на единната схема за плащане, предвидена в Регламент (ЕО) № 1782/2003 на Съвета за установяване на общи правила за схеми за пряка подкрепа съгласно Общата селскостопанска политика и някои схеми за подкрепа на фермерите
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1782/2003 на Съвета от 29 септември 2003 г. за определяне на общи правила за схеми за пряка подкрепа, съгласно Общата селскостопанска политика и някои схеми за подкрепа на фермерите и за изменение на Регламенти (ЕИО) № 2019/93, (ЕО) № 1452/2001, (ЕО) № 1453/2001, (EО) № 1454/2001, (EО) № 1868/94, (EО) № 1251/1999, (EО) № 1254/1999, (EО) № 1673/2000, (EИО) № 2358/71 и (EО) № 2529/2001 (1), и по-специално, член 60, параграф 2 и член 145, буква в) от него,
като има предвид, че:
(1)
Регламент (ЕО) № 795/2004 на Съвета (2) въвежда правилата за прилагане на единна схема за плащане. Опитът от административното и оперативно прилагане на тази схема на национално равнище е показал, че в някои отношения са необходими по-нататъшни подробни правила и в други отношения съществуващите правила е необходимо да бъдат изяснени и адаптирани.
(2)
За да се улесни задачата на националната администрация в рамките на прилагането на член 54, параграф 2 и член 61 от Регламент (ЕО) № 1782/2003 на Съвета, държавите-членки трябва да определят кои райони да се считат за постоянни пасища за тези райони в схемите за парцелиране между датата на подаването на молбата за помощ за 2003 г. и датата на кандидатстване за схемата за единно плащане в първата година на прилагането.
(3)
Съгласно член 50, параграф 2 от Регламент (ЕО) № 795/2004 в случай на регионално прилагане на единната схема за плащане, съгласно член 58 от Регламент (ЕО) № 1782/2003, държавите-членки съобщават информацията съгласно член 50, параграф 1, букви а) и б) от Регламент (ЕО) № 795/2004 за всеки от съответните райони и, най-късно до 1 август на първата година от кандидатстването за единната схема за плащане, съответната част от тавана, установен съгласно член 58, параграф 3 от Регламент (ЕО) № 1782/2003. С оглед на опростяване е целесъобразно датата 1 август е да се замени със същата дата като тази, определена за комуникация, съгласно член 50, параграф 1 на Регламент (ЕО) № 795/2004 година.
(4)
Член 51 от Регламент (ЕО) № 1782/2003, изменен от Регламент (ЕО) № 864/2004 на Съвета и станал приложим, считано от 1 януари 2005 година с Регламент (ЕО) № 394/2005 на Комисията, упълномощава държавите-членки да разрешат отглеждането на втора реколта на подходящите хектари всяка година за период най-много от три месеца, с начало 15 август. Целесъобразно е тази дата да бъде изнесена напред, за да се позволи отглеждането на временни зеленчукови растения в регионите, където житните култури се прибират по-рано поради климатични причини, както това се съобщава на Комисията от съответните държави-членки.
(5)
Съгласно член 60, параграф 1 от Регламент (ЕО) № 1782/2003 държавите-членки, които прилагат регионалната опция, съгласно член 59 от упоменатия регламент също така могат да използват парцелите, декларирани съгласно член 44, параграф 3 от упоменатия регламент за производството на продуктите, съгласно член 1, параграф 2 от Регламент (ЕО) № 2200/96 на Комисията от 28 октомври 1996 година относно общата организация на пазара на плодове и зеленчуци (3) или на член 1, параграф 2 от Регламент (ЕО) № 2201/96 на Съвета от 28 октомври 1996 година относно общата организация на пазарите на обработени плодове и зеленчуци (4) и картофи, освен тези, предназначени за преработка за нишесте от картофи.
(6)
Член 60, параграф 2 от Регламент (ЕО) № 1782/2003 постановява държавите-членки да определят броя на хектарите, които могат да бъдат използвани съгласно параграф 1 от упоменатия член чрез подразделяне, съгласно обективни критерии, на средния брой хектари, които са били използвани за производството на продуктите, съгласно параграф 1 от упоменатия член на национално равнище за периода от три години от 2000 до 2002 г. между регионите, определени в член 58, параграф 2 от Регламент (ЕО) № 1782/2003. Целесъобразно е да бъде определен средния брой хектари на национално и регионално равнище въз основа на данните, съобщени на Комисията от съответните държави-членки.
(7)
Регламент (ЕО) № 795/2004 следва съответно да бъде изменен.
(8)
Поради факта, че Регламент (ЕО) № 795/2004 се прилага от 1 януари 2005 г., целесъобразно е да се осигури настоящият регламент да се прилага ретроспективно от тази дата.
(9)
Мерките, предвидени в настоящия регламент, са в съответствие със становището на Управителния комитет по преките плащания,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 795/2004 се изменя, както следва:
1.
В член 28а думата „приложението“ се заменя с „приложение I“.
2.
В член 32, параграф 4 се добавя следната трета алинея:
„Когато районите са новоразпределени в рамките на националната схема за парцелиране между датата на подаване на молбата за помощ за 2003 г. и датата на кандидатстване за единната схемата за плащане в първата година на прилагане, съответната държава-членка определя кои райони се считат за постоянни пасища за целите на член 54, параграф 2 и член 61 от Регламент (ЕО) № 1782/2003. В тези случаи държавите-членки вземат под внимание положението, съществуващо на ниво фермери преди преразпределянето на парцелите чрез минимизиране, в максимална степен, на всякакъв ефект върху възможностите на фермерите да използват разрешените плащания. Като правят това, държавите-членки предприемат превантивни действия в района, засегнат от схемата на преразпределение на парцелите, да не настъпи значително нарастване на общата площ, за която се предоставят права за плащания, както и да не се допусне значително намаляване на постоянните пасища.“
3.
В член 41 се добавя следният параграф 5:
„5. Средният брой на хектарите на национално и регионално равнище съгласно член 60, параграф 2 от Регламент (ЕО) № 1782/2003 е определен в приложение II към настоящия регламент.“
4.
В член 50, параграф 2, първа алинея датата 1 август се заменя с датата 15 септември.
5.
Приложението се заменя с текста на приложение I към настоящия регламент.
6.
Текстът на приложение II към настоящия регламент се добавя като приложение II.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 януари 2005 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 юли 2005 година.

Labels: 19
5
6